Amahil-nnteγ nebḍa-t γef sin yiḥricen d igejdanen. Deg uḥric amezwaru, ad d-nefk degs, deg tazwara, tamuγli γef tsekla taqbaylit, syen γer-s ad d-nemmeslay γef wungal s umata d wungal aqbayli. Ad neɛreḍ ad d-nesbadu tamiḍrant n wadeg. Ma yella deg uḥric wis sin ad yili d tasledt n wadeg deg wammud-nteγ. Ad d-nekkes akk idigan i d-yeddan deg wungal Agni n twaγit, ad neg tasleḍt i yisem-nsen, aglam-nsen, azamul-nsen, akked twuri n wadeg deg uḍris-a.